Document ID: 31995R1351

KOMMISSIONENS FORORDNING (EF) Nr. 1351/95 af 14. juni 1995 om ændring af forordning (EØF) nr. 1767/82 om fastlæggelse af gennemførelsesbestemmelser for de særlige importafgifter for visse mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), og
ud fra følgende betragtninger:
KN-koderne blev ændret for visse oste med virkning pr. 1. januar 1995 ved Kommissionens forordning (EF) nr. 3115/94 af 20. december 1994 om ændring af bilag I og II til Rådets forordning (EØF) nr. 2658/87 om told- og statistiknomenklaturen og den fælles toldtarif (3); bilaget til Kommissionens forordning (EØF) nr. 1767/82 (4), senest ændret ved forordning (EF) nr. 527/95 (5), blev ændret i denne retning; det har vist sig, at visse oste ikke er omfattet af de dertil beregnede KN-koder; for at undgå enhver diskriminering blandt de interesserede parter bør de manglende KN-koder derfor indsættes med virkning fra 1. januar 1995;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
I litra d) i bilag I til forordning (EØF) nr. 1767/82 indsættes KN-koderne ex 0406 90 07, ex 0406 90 08 og ex 0406 90 09.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 14. juni 1995.

Labels: 3
17
6